મૂકેશભાઇ ગઇ કાલે રાત્રે સાડા સાતની આસપાસ અસલાલી તુલસી હોટલથી એક રિક્ષામાં બેઠા હતા. રિક્ષામાં રિક્ષાચાલક અને અન્ય ત્રણ પેસેન્જર બેઠા હતા. રિક્ષામાં બેઠેલા શખસોએ મૂકેશભાઇને પૂછ્યું હતું કે ‘તું ક્યાં રહે છે?’ ત્યારે મૂકેશભાઇએ જણાવ્યું હતું કે ‘બારેજાના રોહિતવાસમાં રહું છું’. શખસોએ ‘રોહિત’ શેમાં આવે તે પૂછતાં મૂકેશભાઇએ ‘દલીત છું આટલું કહેતાં જ રિક્ષામાં બેઠેલા ત્રણેય શખસો અને રિક્ષાચાલકે ચાલુ રિક્ષામાં મૂકેશભાઇને ઢોર માર મારવાનું શરૂ કરી દીધું હતું. મોઢા ઉપર પંચ મારીને તેઓએ ગળામાં પહેરેલો સોનાનો દોરો, વીંટી, મોબાઇલ ફોન અને રોકડા રૂ. ૪૦૦૦ લૂંટી લીધા હતા અને જેતલપુર એપીએમસી માર્કેટના ઘનશ્યામ પેટ્રોલપંપ પાસે ફેંકી દઇ રિક્ષાચાલક સહિતના શખસો ફરાર થઇ ગયા હતા.